ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขารังสีเทคนิคพ.ศ. ๒๕๔๗ อาศัยอำนาจตามความในมาตรา๗ มาตรา ๑๓ (๒) และมาตรา ๓๘ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะออกระเบียบว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขารังสีเทคนิคไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขารังสีเทคนิค พ.ศ.๒๕๔๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑หลักทั่วไป ข้อ ๓ผู้ประกอบโรคศิลปะสาขารังสีเทคนิคย่อมดำรงตนให้สมควรในสังคมโดยธรรม เคารพและปฏิบัติตามบรรดาบทกฎหมายของประเทศข้อ ๔ผู้ประกอบโรคศิลปะสาขารังสีเทคนิคต้องไม่ประพฤติหรือกระทำการใด ๆอันเป็นเหตุให้เสื่อมเสียเกียรติศักดิ์แห่งวิชาชีพข้อ ๕ผู้ประกอบโรคศิลปะสาขารังสีเทคนิคย่อมประกอบวิชาชีพด้วยเจตนาดีโดยไม่คำนึงถึงฐานะ เชื้อชาติ สัญชาติ ศาสนา สังคม หรือลัทธิการเมืองหมวด ๒การโฆษณาการประกอบโรคศิลปะ ข้อ ๖ การโฆษณาการประกอบโรคศิลปะและความรู้ความชำนาญในการประกอบโรคศิลปะสาขารังสีเทคนิคอาจกระทำได้ในกรณีต่อไปนี้๖.๑การแสดงผลงานในวารสารทางวิชาการหรือในการประชุมวิชาการ๖.๒การแสดงผลงานในหน้าที่หรือในการบำเพ็ญประโยชน์สาธารณะ๖.๓การแสดงผลงานหรือความก้าวหน้าทางวิชาการเพื่อการศึกษาของมวลชน๖.๔การประกาศเกียรติคุณเป็นทางการโดยสถาบันวิชาการ สมาคม หรือมูลนิธิทั้งนี้การโฆษณาดังกล่าวจะต้องไม่เป็นการแสวงหาประโยชน์ที่จะเกิดต่อการประกอบโรคศิลปะสาขารังสีเทคนิคส่วนตนหรือส่วนบุคคลหรือต่อสถานที่ทำการประกอบโรคศิลปะส่วนตนหรือส่วนบุคคลข้อ ๗ ผู้ประกอบโรคศิลปะสาขารังสีเทคนิคอาจติดป้ายหรืออักษรที่สำนักงานและที่อยู่ของตนและอาจแจ้งความได้เพียงข้อความเฉพาะเรื่องต่อไปนี้ ๗.๑ชื่อ นามสกุล และอาจมีคำประกอบชื่อได้๗.๒ชื่อปริญญา วุฒิบัตร หรือหนังสืออนุมัติหรือหนังสือแสดงคุณวุฒิอย่างอื่นแสดงเต็มหรือเป็นอักษรย่อตามที่ปรากฏในทะเบียนผู้ประกอบโรคศิลปะซึ่งตนได้รับมาโดยได้มาด้วยวิธีการที่ถูกต้องตามเกณฑ์ของคณะกรรมการวิชาชีพหรือสถาบันการศึกษานั้น๗.๓ที่อยู่ ที่ตั้ง สำนักงาน หมายเลขโทรศัพท์ หมายเลขโทรสาร ที่อยู่จดหมายอิเล็กทรอนิกส์ หรือสื่ออื่น ๆ๗.๔ประเภทใบอนุญาตและสาขาแห่งการประกอบโรคศิลปะของตน๗.๕ความรู้ความสามารถเฉพาะทางในการประกอบโรคศิลปะของตน ซึ่งคณะกรรมการวิชาชีพสาขารังสีเทคนิคได้อนุมัติแล้ว๗.๖เวลาทำงาน๗.๗สถานพยาบาลในกรณีที่แจ้งความข้อ ๘ ผู้ประกอบโรคศิลปะสาขารังสีเทคนิคผู้ทำการเผยแพร่ให้ข้อมูลทางวิชาการหรือตอบปัญหาทางวิชาชีพทางสื่อมวลชนถ้าแสดงตนว่าเป็นผู้ประกอบโรคศิลปะต้องไม่แจ้งสถานที่ทำการประกอบโรคศิลปะส่วนตัวเป็นทำนองการโฆษณาเพื่อหวังประโยชน์ตอบแทนและต้องไม่มีการแจ้งความตามนัยแห่งข้อ ๗ในที่เดียวกันหรือในขณะเดียวกันด้วยข้อ ๙ ผู้ประกอบโรคศิลปะสาขารังสีเทคนิคต้องระมัดระวังตามวิสัยที่พึงมี มิให้การประกอบวิชาชีพรังสีเทคนิคของตนแพร่ออกไปในสื่อมวลชนเป็นทำนองโฆษณาความรู้ความสามารถหมวด ๓การประกอบโรคศิลปะสาขารังสีเทคนิค ข้อ ๑๐ผู้ประกอบโรคศิลปะสาขารังสีเทคนิคต้องรักษามาตรฐานของการประกอบวิชาชีพรังสีเทคนิคตามที่กำหนดโดยคณะกรรมการวิชาชีพสาขารังสีเทคนิคข้อ ๑๑ผู้ประกอบโรคศิลปะสาขารังสีเทคนิคต้องไม่เรียกร้องสินจ้างรางวัลพิเศษนอกเหนือจากค่าบริการที่ต้องได้รับตามที่ประกาศไว้ข้อ ๑๒ผู้ประกอบโรคศิลปะสาขารังสีเทคนิคต้องไม่จูงใจหรือชักชวนผู้ป่วยให้มารับบริการทางวิชาชีพรังสีเทคนิคเพื่อประโยชน์ของตนข้อ ๑๓ผู้ประกอบโรคศิลปะสาขารังสีเทคนิคต้องปฏิบัติต่อผู้ป่วย โดยสุภาพ มีน้ำใจมีมนุษยสัมพันธ์ที่ดีข้อ ๑๔ผู้ประกอบโรคศิลปะสาขารังสีเทคนิคต้องไม่หลอกลวงผู้ป่วยให้หลงเข้าใจผิดในการประกอบวิชาชีพเพื่อประโยชน์ของตนข้อ ๑๕ผู้ประกอบโรคศิลปะสาขารังสีเทคนิคต้องประกอบวิชาชีพโดยคำนึงถึงความปลอดภัยและความสิ้นเปลืองที่เกินความจำเป็นของผู้ป่วยข้อ ๑๖ผู้ประกอบโรคศิลปะสาขารังสีเทคนิคมีหน้าที่อธิบายผู้ป่วยให้เข้าใจถึงสาระสำคัญของการตรวจและการให้บริการทางวิชาชีพรังสีเทคนิคเพื่อใช้ประกอบในการตัดสินใจในการวินิจฉัย การติดตาม การบำบัดรักษาและการประเมินภาวะสุขภาพผู้ป่วยข้อ ๑๗ผู้ประกอบโรคศิลปะสาขารังสีเทคนิคต้องไม่ออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใด ๆ อันเกี่ยวกับวิชาชีพแห่งตนข้อ ๑๘ผู้ประกอบโรคศิลปะสาขารังสีเทคนิคต้องไม่เปิดเผยความลับของผู้ป่วยซึ่งตนทราบมาเนื่องจากการประกอบวิชาชีพ เว้นแต่ด้วยความยินยอมของผู้ป่วยหรือเมื่อต้องปฏิบัติตามกฎหมายหรือตามหน้าที่ข้อ ๑๙ผู้ประกอบโรคศิลปะสาขารังสีเทคนิคต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำขอร้องและตนอยู่ในฐานะที่จะช่วยได้ข้อ ๒๐ผู้ประกอบโรคศิลปะสาขารังสีเทคนิคต้องไม่ใช้หรือสนับสนุนผู้อื่นให้มีการประกอบวิชาชีพรังสีเทคนิคโดยผิดกฎหมายข้อ ๒๑ผู้ประกอบโรคศิลปะสาขารังสีเทคนิคต้องไม่ให้หรือรับผลประโยชน์เป็นค่าตอบแทนเนื่องจากการรับหรือส่งผู้ป่วยเพื่อรับบริการทางการแพทย์หมวด ๔การปฏิบัติต่อผู้ร่วมวิชาชีพ ข้อ ๒๒ ผู้ประกอบโรคศิลปะสาขารังสีเทคนิคพึงยกย่องให้เกียรติและเคารพในศักดิ์ศรีซึ่งกันและกันข้อ ๒๓ ผู้ประกอบโรคศิลปะสาขารังสีเทคนิคต้องไม่ดูหมิ่นทับถม ให้ร้าย หรือกลั่นแกล้งกันข้อ ๒๔ผู้ประกอบโรคศิลปะสาขารังสีเทคนิคพึงร่วมมือสนับสนุนและส่งเสริมต่อองค์กรทางวิชาชีพข้อ ๒๕ผู้ประกอบโรคศิลปะสาขารังสีเทคนิคต้องไม่ชักจูงผู้ป่วยของผู้ประกอบโรคศิลปะสาขารังสีเทคนิคอื่นมาเป็นของตนข้อ ๒๖ผู้ประกอบโรคศิลปะสาขารังสีเทคนิคต้องไม่เอาผลงานของผู้ประกอบโรคศิลปะสาขารังสีเทคนิคอื่นมาเป็นของตนหมวด ๕การปฏิบัติต่อผู้ร่วมงาน ข้อ ๒๗ผู้ประกอบโรคศิลปะสาขารังสีเทคนิคพึงยกย่องให้เกียรติและเคารพในศักดิ์ศรีของผู้ร่วมงานข้อ ๒๘ ผู้ประกอบโรคศิลปะสาขารังสีเทคนิคต้องไม่ดูหมิ่นทับถม ให้ร้าย หรือกลั่นแกล้งผู้ร่วมงานข้อ ๒๙ผู้ประกอบโรคศิลปะสาขารังสีเทคนิคพึงส่งเสริมและสนับสนุนการประกอบวิชาชีพของผู้ร่วมงานหมวด ๖การทดลองในมนุษย์ ข้อ ๓๐ผู้ประกอบโรคศิลปะสาขารังสีเทคนิคผู้ที่ทำการทดลองในมนุษย์ ต้องได้รับความยินยอมจากผู้ถูกทดลองเป็นลายลักษณ์อักษรและต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์ ข้อ ๓๑ผู้ประกอบโรคศิลปะสาขารังสีเทคนิคผู้ที่ทำการทดลองโดยใช้สิ่งตัวอย่างของมนุษย์หรือศพต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์หมวด ๗การปฏิบัติตนเกี่ยวกับสถานพยาบาล ข้อ ๓๒ผู้ประกอบโรคศิลปะสาขารังสีเทคนิคต้องปฏิบัติตนเกี่ยวกับสถานพยาบาลตามกฎหมายว่าด้วยสถานพยาบาลประกาศณ วันที่ ๑๐ สิงหาคม ๒๕๔๗สุดารัตน์ เกยุราพันธุ์รัฐมนตรีว่าการกระทรวงสาธารณสุขสุกัญญา/พิมพ์๓ มีนาคม ๒๕๕๒ก้องเกียรติ/จัดทำ๔ มีนาคม ๒๕๕๒โชติกานต์/ปรับปรุง๑๕ พฤศจิกายน๒๕๕๙[๑] ราชกิจจานุเบกษาเล่ม ๑๒๑/ตอนพิเศษ ๙๕ ง/หน้า ๙/๓๑ สิงหาคม ๒๕๔๗